Title: Syllabus-Minta:
Author: Janos Hardi
Last saved by: GK
Company: Philolaos Publishing

A kurzus kódjai: BBN-FIL-232.04 BMA-FILD-232.04 TANM-FIL-232.04
A kurzus megnevezése: Hellenisztikus lélekfilozófia
A kurzus megnevezése angolul: Hellenistic philosophy of mind
A KURZUS ELSŐ FOGLALKOZÁSÁRA A 2015.  február 9-én  KEZDŐDŐ HÉTEN KERÜL SOR
A kurzus előadója: Németh Attila

A kurzus előfeltétele(i): –
A jegyszerzés módja(i): 25% órai munka, 25 % referátum, 50%  szemináriumi dolgozat

•	Követelmények: rendszeres jelenlét,
•	rendszeres felkészülés, 
•	referátum, 
•	a vitákban való aktív részvétel,
•	szemináriumi dolgozat

A kurzus leírása, tematikája: 
A szeminárium a két domináns hellenisztikus iskola, az epikureusok és a sztoikusok filozófiájának egy kis szegmensére, az emocionalitás kérdéskörére kíván koncentrálni Kr. e. 1 - Kr. u. 1 századi szerzők szövegei alapján. Az epikureus római költő, Lucretius sorai elsősorban az érzelmek fiziológiáját tárgyalják, míg a nápolyi öbölben, Herculánumban működő gadarai Philodémosz töredékesen fennmaradt munkái alapján az érzelmek kognitív aspektusait rekonstruálhatjuk az epikureus etika kontextusában. A közösen feldolgozott szövegek alapján a szeminárium egyik fő kérdése az epikureus emóciók és az önreflexió közötti kapcsolat természetére fog vonatkozni. A sztoikus gondolatok rekonstruálásához elsősorban Cicero és Seneca szövegeit fogjuk olvasni és a vizsgálódás középpontjába a sztoikus kognitív terápia gyakorlatainak a perszonalitással való kapcsolatát fogjuk állítani.

A kurzus célja:

A kurzus arra irányul, hogy a diákok minél több szöveget olvassanak, amelynek során elsajátítsák, hogy milyen módszerekkel lehet a szövegek alapján filozófiai érveket és elméleteket rekonstruálni, illetve a kritikai gondolkodás élénkítésére a közös munka által. A kurzus útmutatással fog szolgálni a tanuláshoz szükséges eszközök terén – magyar és idegen nyelvű fordítások, szakirodalom, on-line források etc... 

A tanulás várható eredményei:

A kurzus végére a tanulók bővebb eszköztárral lesznek képesek önállóan ókori filozófiai szövegeket olvasni. Képesnek kell lenniük elemezni a szövegek argumentatív struktúráját és azonosítaniuk a szerző által használt főbb fogalmakat, illetve önállóan utánanézni bizonyos filozófiai problémákhoz kapcsolódó irodalomnak az elmélyültebb elemzés céljából.

A kurzushoz tartozó kötelező irodalom:
 Az órán kerül megadásra.

Ajánlott irodalom: Az órán kerül megadásra.